Rikunarita-ORG/Wikinium huggingface dataset:
# IJohannesburg

JiohannesburgiJohannesburg
**iJohannesburg** lephindze yatiwe ngekutsi **iJozi**, **iJoburg**, **eJoni**, **eGoli** kumbe **eJoeys**, lebhalwa pheceleti njenge **JHB**, lidholobhakati lase Ningizimu Afrika. iJohannesburg iphindze ibe inhloko dholobha yesifundza se Gauteng, kantsi inotse kutengca tonke tifundza tase Ningizimu Afrika kanye nemadholobhakati asentasi nelivekati lase Afrika. lelidholobha liphindze libe ngilo lelikhulukati lelingakakhiwa eceleni nemfula kumbe lwandle. . Imibani yelitulu ivamile kakhulu kushaya edholobheni lase Johannesburg. La kulelidholobha kuphindze kutfolakale inkantolo yesishayamtsetfo welive lase Ningizimu Afrika, lena ke inkantolo lenkulukati eveni lephindze ibe nelivi lekugcina etindzabeni temtsetfo welive. Igolide ne dayimane iyagutfwa etimayini takhona eJozi kantsi tintsaba takhona tinotsile ngawo lamatje eligugu.

i Johannesburg inetikhumulo temoya letibili letisentjetiswa tindiza kantsi lenkulukati iphindze ibe matasa e Afrika mpuma yonke iO.R. Tambo International Airport, kantsi yesibili kuba i Lanseria International Airport letfolakala enshonalanga neliJozi, kantsi naso lesikhumulo siyakhona kubamba umtsamo lomkhulu wetindiza kodvwa usetjentiselwa tindiza letincane.

Ngekwetibalo temphakatsi tango 2007, tibalo tebantfu labatfolakala e Johannesburg betibalelwa ku 5,926,668 sekutsi bantfu labatfolakala emaphetselweni eJozi babe ngu 7,151,447. iJohannesburg ifaka phakatsi i Soweto, lekulilokishi lelikhulukati emhlabeni kantsi lelilokishi licale kuba yincenye ye Jozi kusukela eminyakeni yangabo 1990.

## Tinkomba
# Libhange Lemhlaba

**I-World Bank** Sikhungo setimali semhlaba wonkhe lesiniketa bohulumende bemave lahola imali lencane naleyo lesemkhatsini ngenhloso yekuphishekela imisebenti yetimali. I-World Bank ligama lelihlanganisiwe le-International Bank for Reconstruction and Development (IBRD) kanye ne-International Development Association (IDA), tinhlangano letimbili kuletisihlanu temhlaba wonkhe letiphetfwe yi-World Bank Group. Yasungulwa kanye ne-I-International Monetary Fund ku-Bretton Woods Conference yango-1944. Live lekucala kubolekwa timali kwaba yi-France ngemnyaka wa 1947. Ngemnyaka wa 1970, yagcila ekubolekeni emave lasatfutfuka, yasuka kuloko lokwentiwa ngemnyaka wa 1980. Eminyakeni lengu-30 leyendlulile, kufake ema-NGO kanye nemacembu etemvelo ku-loan portfolio yayo. Lisu layo lekuboleka imali litsintfwa yi-United Nations' Sustainable Development Goals, kanye nekulondvolotwa kwemvelo kanye nekutfutfukiswa kwebantfu.